Cuneiform Tablet Kt n/k 32 (FS T. Özgüç FS T. Özgüç 91f.)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
KIŠIB pè-ru-wa GAL ší-i KIŠIB ḫa-pu-a-lá GAL na-gi₅-ri KIŠIB ki-kàr-ša-an AḪ.ME ša ḫi-ki-ša KIŠIB ga-du-du AḪ.ME ša {d}IM ša qá-qá-dim KIŠIB ku-wa-tár GAL ur-dí ša e-lá-nim KIŠIB e-nam-a-nim DUMU a-šùr-mì-tí KIŠIB ma-num-ba-lúm-a-šùr DUMU ku-ku-lá-nim KIŠIB a-ší-et GAL ma-ḫi-ri-im KIŠIB IR-ad-ku-be KIŠIB a-šùr-{d}UTU DUMU ku-ra KIŠIB i-na-ar AḪ.ME ša be-el-qá-ab-li-im KIŠIB a-wa-wa-ni a-ší-tí-šu KIŠIB bu-li-na GAL ṣa-bi₄-šu KIŠIB ta-mu-ri-a DUMU kur-ku-ra a-na mì-ma šu-um-šu ša e-dí-in-a-šùr DUMU a-ḫi-a-a šál-ku-a-ta ú ta-mu-ri-a DUMU-ú ku-ur-ku-ra i-na qá-té ḫu-ur-me-li ru-ba-im ú ḫa-ar-pá-tí-wa GAL sí-mì-il₅-tim lu i-na ma-a-ma lu i-na kà-ni-iš lu KÙ.BABBAR lu KÙ.GI lu kà-sá-tim ša KÙ.AN lu AN.NA lu ṣú-ba-tí lu ṣú-ḫa-ri lu ḫu-sá-ra-am i-na mì-ma šu-um-šu i-na qá-té i-na-ar ru-ba-im ša-am-nu-ma-an GAL sí-mì-il₅-tim i-na kà-ni-iš i-na ḫa-am-ri-im ba-áb DINGIR IGI GÍR ša a-šùr ḫa-pu-a-lá GAL na-gi₅-ri ki-kàr-ša-an AḪ.ME ša ḫi-ki-ša a-ší-et GAL ma-ḫi-ri e-nam-a-num DUMU a-šur-mì-tí ma-num-ba-lúm-a-šur DUMU ku-ku-lá-nim a-šùr-{d}UTU-ši DUMU ku-ra IR-ad-ku-be DUMU PÚZUR.IŠTAR IR-dum DUMU DU₁₀-a-šùr a-wi-lu a-ni-ú-tum i-zi-zu-ma i-na mì-ma šu-um-šu e-dí-in-a-šùr ta-mu-ri-a uš-ta-bi₄ a-ḫu-um a-na a-ḫi-im lá i-tù-ar šu-ma ta-mu-ri-a a-ša-sú DUMU-ú-šu lu be-el-šu lu DUMU šál-ku-a-ta a-na e-dí-in-a-šur a-ší-tí-šu DUMU-e-šu i-tù-ar 30 ma-na KÙ.BABBAR i-da-an ú i-du-ku-šu šu-ma e-dí-in-a-šùr a-na ta-mu-ri-a i-tù-ar 30 ma-na KÙ.BABBAR i-da-an ú i-du-ku-šu i qá-té i-na-ar ru-ba-im ša-am-nu-ma-an GAL sí-mì-il₅-tim